Misteri Fraser 1910

Misteri Fraser 1910 ialah sebuah filem seram psikologi dan mistik Malaysia 2025 arahan Shuhaimi Zulkefli dan dibintangi oleh Siti Hariesa, Amai Kamarudin, Josiah Hogan, Isyariana, Erry Putra
dan Datuk Rahim Razali. Filem ini akan mula ditayangkan di pawagam seluruh Malaysia bermula 25 Jun 2025. Filem ini diadaptasi daripada kisah kehilangan misteri Louis James Fraser, seorang peneroka dari Scotland yang membuka kawasan perlombongan bijih timah yang kini dikenali sebagai Bukit Fraser. Pada tahun 1910, Fraser hilang secara tiba-tiba selepas menemui lubuk bijih timah – tinggalan seperti kereta, bagasi, passport dan rumahnya ditemui tanpa sebarang bukti lanjut.

Penerbit, Elanie Aidid, menjelaskan bahawa filem ini merupakan gabungan 50% fakta sejarah dan 50% fiksyen – termasuk teori rekaan, elemen mistik dan dramatik bagi mencipta naratif penuh suasana seram. Sumber-lokal seperti cerita penduduk dan laluan-laluan hiking seperti Bishop Trail dan Abu Suradi Trail turut dijadikan inspirasi.

Ringkasnya, filem ini berakar kepada kisah sebenar kehilangan seorang tokoh penting dalam sejarah Bukit Fraser, tetapi diperkaya dengan tambahan fiksyen untuk mencipta pengalaman sinematik dramatik dan seram yang lebih menyeluruh.

 Sinopsis  
Mengisahkan Mr Fraser yang membuka Bukit Fraser pada 1890 dan mendapat kekayaan hasil dari perlombongan bijih timah, lalu membangunkannya menjadi pusat bandar dan pertemuan sosial warga elit terutamanya Tentera British.

Mr Fraser melantik Asan orang kepercayaannya sebagai pengurus. Asan tinggal bersama isterinya, Wati di kuarters pekerja.

Secara tiba-tiba pada 1910, Mr Fraser hilang secara misteri dan meninggalkan seribu teka-teki kerana banglo serta perniagaannya ditinggalkan begitu sahaja.

Dengan kehilangan Mr Fraser, Asan dipertanggungjawabkan menjaga perniagaan majikannya itu. Kemudian, Asan bersama isterinya berpindah ke banglo milik Mr Fraser.

Bagaimanapun, sejak berpindah berlaku pelbagai kejadian mistik yang membuatkan Wati sering meracau dan dirasuk.

Pelakon
 Josiah Hogan sebagai Louis James Fraser 
 Siti Hariesa sebagai Isyani 
 Amai Kamarudin sebagai Asan
 Merah Muhaimin sebagai Asan (15 tahun)
 Isyariana sebagai Wati
 Erry Putra sebagai Inspektor Khalid 
 Datuk Rahim Razali sebagai Asan Tua
 A. Galak sebagai Abu Suradi
 Aloeng Silasilahi sebagai Jamil
 Izuan Razali sebagai Azzeck
 Zulkifli Ismail sebagai ASP Rahim
 Zalfa Zin sebagai Mamasan 
 Babah Nadeen sebagai Detektif Majid
 Eddie Persia sebagai Koperal Yaaqub 
 Henzi Andalas sebagai Supervisor Hussein 
 Geoff Feyerts sebagai Sir George Maxwell
 Ted Moxham sebagai Bishop J. Ferguson
 Mohd Zainal Mohd Isa sebagai Ranger Hutan 
 Faha Azhar sebagai Manager Shah
 Mhd Arjunanta sebagai Agus bin Bagus
 Anne Abdullah sebagai Makcik Salmah
 Siraj Al Sagoff sebagai Siva
 Elanie Aidid sebagai Jennifer (penampilan khas)
 Hanna Erkaa sebagai Sandra

 Pautan luar 

Kategori:Filem 2025
Kategori:Filem Malaysia tahun 2025
Kategori:Filem seram Malaysia
Kategori:Filem arahan Shuhaimi Zulkefli